
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


6 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 772 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός των αρμοδίων οργάνων και της δια¬ 
δικασίας χορήγησης οικονομικής ενίσχυσης πολι¬ 
τών που πλήττονται από φυσικές καταστροφές. 

2 Καθορισμόςτου ύψους και του τρόπου καταβολής, 
είσπραξης και διάθεσης των τελών για την έκδο¬ 
ση των εγγράφων της παραγράφου 4 άρθρου 20 
ν. 3889/2010. 


ΑΠΟΦΑΣΕΙΣ 

Αριθμ. 5808 _ (1) 

Καθορισμός των αρμοδίων οργάνων και της δια¬ 
δικασίας χορήγησης οικονομικής ενίσχυσης πο¬ 
λιτών που πλήττονται από φυσικές καταστροφές. 

ΟΙ ΥΠΟΥΡΓΟΙ ΕΣΩΤΕΡΙΚΩΝ- 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παρ. 2 του άρθρου 57 του ν. 4472/ 
2017 (74 Α') «Συνταξιοδοτικές διατάξεις δημοσίου και 
τροποποίηση διατάξεων του ν. 4387/2016, μέτρα εφαρ¬ 
μογής των δημοσιονομικών στόχων και μεταρρυθμίσε¬ 
ων, μέτρα κοινωνικής στήριξης και εργασιακές ρυθμί¬ 
σεις, ΜΠΔΣ 2018-2021 και λοιπές διατάξεις». 

2. Τις διατάξεις του ν. 4270/2014 (143 Α') «Αρχές δη¬ 
μοσιονομικής διαχείρισης και εποπτείας (ενσωμάτωση 
της οδηγίας 2011/58/ΕΕ) - δημόσιο λογιστικό και άλλες 
διατάξεις», όπως ισχύουν. 

3. Τις διατάξεις του ν. 3852/2010 (87 Α') «Νέα αρχιτε¬ 
κτονική της αυτοδιοίκησης και της αποκεντρωμένης 
διοίκησης - Πρόγραμμα Καλλικράτης», όπως ισχύουν. 

4. Τις διατάξεις του άρθρου 90 του Κώδικα, ο οποίος 
κυρώθηκε με το άρθρο πρώτο του π.δ. 63/2005 (98 Α') 
«Κωδικοποίηση της νομοθεσίας για την κυβέρνηση και 
τα κυβερνητικά όργανα». 


5. Τη διάταξη της περίπτωσης γ'της παρ. 1 του άρθρου 
1 του ν.δ. 57/1973 (149 Α') «Περί λήψεως μέτρων Κοινωνι¬ 
κής Προστασίας οικονομικώς αδυνάτων και καταργήσε- 
ωςτων διεπουσών του θεσμού της απορίας διατάξεων». 

6. Τις διατάξεις του π.δ. 141/2017 (180 Α') «Οργανισμός 
του Υπουργείου Εσωτερικών». 

7. Τις διατάξεις του π.δ. 134/2017 (168 Α') «Οργανισμός 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης». 

8. Τις διατάξεις του π.δ. 125/2016 (210 Α') «Διορισμός 
Υπουργών, Αναπληρωτών Υπουργών και Υφυπουργών». 

9. Τις διατάξεις του π.δ. 80/2016 (145 Α') «Ανάληψη 
υποχρεώσεων από τους Διατάκτες». 

10. Την αριθμ. Υ27/8-10-2015 (2168 Β') απόφαση του 
Πρωθυπουργού «Ανάθεση αρμοδιοτήτων στην Αναπλη- 
ρώτρια Υπουργό Εργασίας, Κοινωνικής Ασφάλισης και 
Κοινωνικής Αλληλεγγύης Θεανώ Φωτίου». 

11. Την αριθμ. πρωτ. Π2/οικ. 2673/2001 κοινή υπουρ¬ 
γική απόφαση (1185 Β'), όπως τροποποιήθηκε με την 
αριθμ.. Δ28/9570/694/2014 όμοια (1317 Β'). 

12. Το γεγονός ότι από την απόφαση αυτή δεν προκα- 
λείται επιπλέον δαπάνη σε βάρος του Κρατικού Προϋ¬ 
πολογισμού, αποφασίζουμε: 

Άρθρο 1 

Χορήγηση οικονομικής ενίσχυσης σε όσους 
περιέρχονται σε κατάσταση ανάγκης συνεπεία 
θεομηνίας και λοιπών φυσικών καταστροφών 

1. Η αρμοδιότητα της χορήγησης οικονομικής ενί¬ 
σχυσης σε όσους περιέρχονται σε κατάσταση ανάγκης 
συνεπεία θεομηνίας και λοιπών φυσικών καταστροφών 
στο πλαίσιο της παρ.1 του άρθρου 1 του ν.δ. 57/1973, 
ασκείται από τοΤμήμα ΕπιχορηγήσεωνΤοπικής Αυτοδι¬ 
οίκησης της Διεύθυνσης Οικονομικής και Αναπτυξιακής 
Πολιτικής του Υπουργείου Εσωτερικών. 

2. Οι δαπάνες για την καταβολή της ανωτέρω οικο¬ 
νομικής ενίσχυσης βαρύνουν τον ΚΑΕ 2293 του ειδικού 
φορέα 07-120 του προϋπολογισμού εξόδων του Υπουρ¬ 
γείου Εσωτερικών, στον οποίον προβλέπονται ετησίως 
οι σχετικές πιστώσεις. 

3. Οι ανωτέρω δαπάνες αναλαμβάνονται κατά τη δια¬ 
δικασία της παρ.2 του άρθρου 9 του π.δ. 80/2016. 

Άρθρο 2 

Διαδικασία επιχορήγησης 

1. Καθορίζουμε τη διαδικασία επιχορήγησης Δήμων 
για την χορήγηση οικονομικής ενίσχυσης σε όσους πε¬ 
ριέρχονται σε κατάσταση ανάγκης συνεπεία θεομηνίας 
και λοιπών φυσικών καταστροφών στο πλαίσιο της παρ.1 
του άρθρου 1 του ν.δ. 57/1973, ως εξής: 

Α) Οι Δήμοι αποστέλλουν αίτημα επιχορήγησης στη 
Διεύθυνση Οικονομικής και Αναπτυξιακής Πολιτικής/ 
Τμήμα ΕπιχορηγήσεωνΤ.Α. του Υπουργείου Εσωτερικών 
εντός εξαμήνου από την εκδήλωση της φυσικής κατα¬ 
στροφής στο οποίο αναγράφονται: 

1) Το συνολικό ποσό αιτούμενης επιχορήγησης. 

2) Ο αριθμός δικαιούχων ανά κατηγορία οικονομικής 
ενίσχυσης. 

3) Το είδος της φυσικής καταστροφής. 

4) Η ημερομηνία εκδήλωσης της φυσικής καταστροφής. 

Β) Η Διεύθυνση Οικονομικής και Αναπτυξιακής Πολι- 

τικής/Τμήμα Επιχορηγήσεων Τ.Α. του Υπουργείου Εσω¬ 
τερικών: 

1) Μεριμνά για την έκδοση απόφασης ανάληψης της 
σχετικής υποχρέωσης. 

2) Μεριμνά για την έκδοση απόφασης επιχορήγησης 
του Δήμου για χορήγηση οικονομικής ενίσχυσης σε 
όσους περιέρχονται σε κατάσταση ανάγκης συνεπεία 
θεομηνίας και λοιπών φυσικών καταστροφών. 

3) Εκδίδει χρηματικό ένταλμα στο όνομα του λο¬ 
γαριασμού του Υπουργείου Εσωτερικών που τηρεί¬ 
ται στο Ταμείο Παρακαταθηκών και Δανείων υπό τον 
τίτλο «Κάλυψη των πάσης φύσεως αναγκών των ΟΤΑ 
(Νοί 30)». 

4) Εκδίδει χρηματική εντολή προς το Ταμείο Παρακα¬ 
ταθηκών και Δανείων προκειμένου να καταβληθεί το 
ποσό της επιχορήγησης σε τραπεζικό λογαριασμό του 
δικαιούχου Δήμου. 

Γ) Η αρμόδια υπηρεσία του Δήμου αποστέλλει απο¬ 
λογιστικά στοιχεία για την επιχορήγηση που έλαβε στην 
ανωτέρω Διεύθυνση του Υπουργείου Εσωτερικών. 

2. Τυχόν αδιάθετα υπόλοιπα της επιχορήγησης δύναται 
να συμψηφίζονται με επόμενο αίτημα του Δήμου για 
επιχορήγηση όμοιου σκοπού και εντός του ίδιου οικο¬ 
νομικού έτους, διαφορετικά επιστρέφονται πριν τη λήξη 
της οικονομικής χρήσης στον Κρατικό Προϋπολογισμό. 
Η επιστροφή πραγματοποιείται με την κατάθεση του 
σχετικού ποσού σε ΔΟΥ υπέρ του Ελληνικού Δημοσίου 
και ταυτόχρονη ενημέρωση της Διεύθυνσης Οικονομι¬ 
κής και Αναπτυξιακής Πολιτικής/Τμήμα Επιχορηγήσεων 
Τ.Α. του Υπουργείου Εσωτερικών. 

Άρθρο 3 

Μεταβατικές διατάξεις 

Αιτήματα Δήμων που υποβλήθηκαν μέχρι 31.12.2017 
και εκκρεμούν προς πληρωμή στην αρμόδια υπηρεσία 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης, αποστέλλονται με ευθύνη της 
αναφορικά με την πληρότητα των στοιχείων, στη Διεύ¬ 
θυνση Οικονομικής και Αναπτυξιακής Πολιτικής/Τμήμα 
Επιχορηγήσεων Τοπικής Αυτοδιοίκησης του Υπουργείου 


Εσωτερικών για την ολοκλήρωση της διαδικασίας κατα¬ 
βολής των σχετικών πιστώσεων. 

Άρθρο 4 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2018 

Ο Υπουργοί 

Αναπληρώτρια Υπουργός 
Εργασίας, Κοινωνικής 
Ασφάλισης και Κοινωνικής 
Εσωτερικών Αλληλεγγύης 

ΠΑΝΑΓΙΩΤΗΣ ΣΚΟΥΡΛΕΤΗΣ ΘΕΑΝΩ ΦΩΤΙΟΥ 


Αριθμ. 166986/590 (2) 

Καθορισμός του ύψους και του τρόπου καταβο¬ 
λής, είσπραξης και διάθεσης των τελών για την 
έκδοση των εγγράφων της παραγράφου 4 άρ¬ 
θρου 20 ν. 3889/2010. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1 .Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98Α'). 

2. Τις διατάξεις των: 

•Άρθρου 1 του π.δ. 189/2009 (ΦΕΚ 221 Α') με το οποίο 
κατανεμήθηκαν οι αρμοδιότητες του Υ.Π.Ε.ΚΑ, του άρ¬ 
θρου 6 του ιδίου π.δ. με το οποίο μεταφέρθηκε από το 
ΥΠ.Α.Α.Τ. στο Υ.Π.Ε.Κ.Α. η Γενική Διεύθυνση Ανάπτυξης και 
Προστασίας Δασών και φυσικού Περιβάλλοντος (άρθρο 
1 π.δ. 352/1991, ΦΕΚ 124Α' και άρθρο 1 παρ. 2, π.δ. 228/ 
2002, ΦΕΚ 208Α'). 

• Π.δ. 70/2015 (ΦΕΚ 114 Α') «Ανασύσταση των Υπουρ¬ 
γείων Πολιτισμού και Αθλητισμού, Υποδομών, Μεταφο¬ 
ρών και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Αιγαίου και 
μετονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας καιΤουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού». 

• Π.δ. 125/2016 (ΦΕΚ 210 Α') «Διορισμός Υπουργών, 
Αναπληρωτών Υπουργών και Υφυπουργών». 

• Π.δ. 132/2017 (ΦΕΚ 160 Α') «Οργανισμός Υπουργείου 
Περιβάλλοντος και Ενέργειας (Υ.Π.ΕΝ)». 

• Με αριθμό Υ198/16-11 -2016 (ΦΕΚ 3722 Β') απόφα¬ 
ση του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Περιβάλλοντος και Ενέργειας 
Σωκράτη Φάμελλο». 

• Με αριθμό Υ 29/08-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη» 
(ΦΕΚ2168 Β'). 

3. Τις διατάξεις του άρθρου 28 του ν. 2664/1998 
(ΦΕΚ 275Α') «Εθνικό Κτηματολόγιο και άλλες διατάξεις», 
όπως ισχύουν μετά την εφαρμογή των παρ. 4 και 7 του 
άρθρου 154 του ν. 4389/2016 (ΦΕΚ 94 Α'). 

4. Τις διατάξεις του άρθρου 10 του ν. 3208/2003 
(ΦΕΚ 303Α') «Προστασία των δασικών οικοσυστημάτων, 
κατάρτιση δασολογίου, ρύθμιση εμπραγμάτων δικαι¬ 
ωμάτων επί δασών και δασικών εν γένει εκτάσεων και 
άλλες διατάξεις», όπως αυτές αντικαταστάθηκαν με την 
παράγραφο 1 άρθρο 43 του ν. 4280/2014 (ΦΕΚ 159 Α). 

5. Τις διατάξεις της παραγράφου 1 άρθρου 22 του 
ν. 3889/2010 (ΦΕΚ 182Α') «Χρηματοδότηση Περιβαλ¬ 
λοντικών Παρεμβάσεων, Πράσινο Ταμείο, Κύρωση Δα¬ 
σικών Χαρτών και άλλες διατάξεις», όπως αυτή αντικα- 
ταστάθηκε με την παρ. I άρθρου 153 του ν. 4389/2016 
(ΦΕΚ 94Α') «Επείγουσες διατάξεις για την εφαρμογή της 
συμφωνίας δημοσιοοικονομικών στόχων και διαρθρω¬ 
τικών μεταρρυθμίσεων και άλλες διατάξεις». 

6. Τη σχετική εισήγηση της Διεύθυνσης Δασικών Έρ¬ 
γων και Υποδομών του Υ.Π.Ε.Ν. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α. Το ύψος των τελών για την έκδοση των πιστοποιη¬ 
τικών της παραγράφου 4 άρθρου 20 ν. 3889/2010 όπως 
ισχύει καθορίζεται στα 20 €. 

Το σχετικό πιστοποιητικό εκδίδεται από το Τμήμα Δα¬ 
σικών Χαρτογραφήσεων της οικείας Διεύθυνσης Δασών. 


Β. Τα ανωτέρω τέλη καταβάλλονται, είτε στις Δ.Ο.Υ., 
στον κωδικό ΚΑΕ 83894 και αφορά έσοδα του Πρά¬ 
σινου Ταμείου - Ειδικού φορέα Δασών, είτε στην Τρά¬ 
πεζα της Ελλάδος στο λογαριασμό 26671/8 (ΙΒΑΝ ΟΒ 
2101000240000000000266718). 

Σε όλα τα τριπλότυπα είσπραξης θα τίθεται υποχρεω¬ 
τικά η ένδειξη «Ειδικός φορέας Δασών». 

Γ. Τα ποσά από την είσπραξη του ανωτέρω τέλους 
διατίθενται στις οικείες Δ/νσεις Δασών, κυρίως για την 
κάλυψη της δαπάνης κατάρτισης έως και την κύρωση 
των δασικών χαρτών. 

Μετά την ολοκλήρωση της κύρωσης των δασικών 
χαρτών τυχόν διαθέσιμο υπόλοιπο του τέλους διατί¬ 
θεται για τους λοιπούς σκοπούς του Ειδικού φορέα 
Δασών. 

Από την ισχύ της παρούσας καταργείται η 112786/ 
506/16.09.2014 «Καθορισμόςτου ύψους και του τρόπου 
καταβολής, είσπραξης και διάθεσης των τελών για την 
έκδοση πιστοποιητικών βεβαίωσης χαρακτήρα έκτασης 
του δασικού χάρτη.» (ΦΕΚ 2545 Β') όμοια. 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2018 

Οι Αναπληρωτές Υπουργοί 

Περιβάλλοντος 

Οικονομικών και Ενέργειας 

ΓΕΩΡΓΙΟΣ ΧΟΥΛΙΑΡΑΚΗΣ ΣΩΚΡΑΤΗΣ ΦΑΜΕΛΛΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























